আলিফ লায়লা
আলিফ লায়লা (হিন্দি: अलिफ लैला; উর্দু: اَلف لَیلیٰ‎‎) হল আরব্য রজনীর গল্প অবলম্বনে নির্মিত একটি ভারতীয় টেলিভিশন ধারাবাহিক। সাগর ফিল্মস এটি নির্মাণ করে। দুটি আলাদা মৌসুমে টেলিভিশন ধারাবাহিকটি নির্মাণ হয়। এটি ডিডি ন্যাশনাল এ প্রদর্শিত হয়। ব্যাপক জনপ্রিয়তার কারণে পরবর্তীতে ধারাবাহিকটির বাংলাদেশেও বাংলা ভাষায় ডাবিং করে সম্প্রচার শুরু হয় বিটিভি এবং একুশে টেলিভিশনে। যা রীতিমত দর্শক সাফল্য পায়। ২০১২ সালে ভারতীয় চ্যানেল "ধামাল টিভি" এর পঞ্চম সম্প্রচার শুরু করে। বর্তমানে বাংলাদেশের বেসরকারী টেলিভিশন চ্যানেল গাজী টিভি (জিটিভি) নিয়মিতভাবে প্রতি শনিবার থেকে বুধবার রাত ৮ টা ৩০ মিনিটে এবং প্রতি বৃহস্পতিবার রাত ৭ টা ৪৫ মিনিটে এই ধারাবাহিকটি বাংলায় প্রচার করছে।